CELEX: C2007/211/41
Language: et
Date: 2007-09-08 00:00:00
Title: Kohtuasi C-305/07: Eelotsusetaotlus, mille esitas Tribunale civile di Genova (Itaalia) 2. juulil 2007  — Radiotelevisione italiana SpA (RAI) versus PTV Programmazioni Televisive SpA

8.9.2007   
            
            
               ET
            
            
               Euroopa Liidu Teataja
            
            
               C 211/22
            
         Eelotsusetaotlus, mille esitas Tribunale civile di Genova (Itaalia) 2. juulil 2007 — Radiotelevisione italiana SpA (RAI) versus PTV Programmazioni Televisive SpA
   (Kohtuasi C-305/07)
   (2007/C 211/41)
   Kohtumenetluse keel: itaalia
   Eelotsusetaotluse esitanud kohus
   Tribunale civile di Genova
   Põhikohtuasja pooled
   
      Hageja: Radiotelevisione italiana SpA (RAI)
   
      Kostja: PTV Programmazioni Televisive SpA
   Eelotsuse küsimused
   
               1)
            
            
               Kas avaliku teleringhäälingu teenuse rahastamiseks riiklikul või kohalikul tasandil kõikidele teleringhäälingu signaalide vastuvõtuks ette nähtud aparatuuri omanikele kehtestatud maks kujutab endast riigiabi EÜ asutamislepingu artikli 87 tähenduses?
            
         
               2)
            
            
               Jaatava vastuse korral, kas Itaalia Välisministeeriumile 20. aprillil 2005 teatavaks tehtud otsus on faktivigade või faktiliste asjaolude hindamisvigade tõttu vastuolus ühenduse õigusega, kuna selles kohaldatakse RAI maksu suhtes artikli 86 lõikest 2 tulenevat erandit, kuid jäetakse arvesse võtmata:
               
                           —
                        
                        
                           et volitatud side-ettevõtja osutab avaliku teleringhäälingu teenust maakondlikul tasandil, vaatamata sellele, et maakonnaseadused seda ette ei näe ja puudub konkreetseid kohustusi loetlev leping, mida side-ettevõtja peaks maakondliku tähtsusega saadete edastamiseks ette nähtud ajakava alusel ja programmide sagedusel täitma;
                        
                     
                           —
                        
                        
                           avaliku teenuse osutamise kohustuste definitsiooni puudumisel ei ole võimalik teostada järelevalvet nende riiklike vahendite tegeliku kasutamise üle, mis on ette nähtud avalike teenuste osutamise rahastamiseks kohalikul tasandil ja mida võib kasutada vaid niisuguste tegevuste puhul, millega neid avalikke teenuseid osutatakse;
                        
                     
                           —
                        
                        
                           volitatud side-ettevõtjal ei ole õigusaktiga antud volitust konkreetsete avalike teenuste osutamise kohustuse täitmiseks, vaid tal on üldiselt lubatud maakondlikke avalikke teenuseid osutada?
                        
                     
         
               3)
            
            
               Kas EÜ artikliga 86 on üldiselt vastuolus niisugune siseriiklik õigusnorm, mis annab igale maakonnale seadusandliku pädevuse määrata kindlaks uusi riiklikest vahenditest subsideeritavaid avalike teenuste osutamise kohustusi, nähes samas ette, et nende avalike teenuste osutamise volitus antakse ilma riigihanget korraldamata vaid RAI SpA-le?